Diari Oficial de la Generalitat Valenciana


Sumari del DOGV 9611, del 06-06-2023 (2023/5927)

RESOLUCIÓ del recurs d'alçada interposat per Fernando Rueda Jiménez, en representació de Genergia Energia Fotovoltaica, SL, contra la Resolució de 28 de juny de 2022, del Servei Territorial d'Indústria, Energia i Mines de València, per la qual es denega la sol·licitud presentada per Genergia Energia Fotovoltaica, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, corresponent a la central solar generadora fotovoltaica denominada Genergia Fotovoltaica II, de 4.990 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 299 del polígon 31 del terme municipal d'Utiel, província de València (expedient de referència: ATALFE/2020/63).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9611

Data del DOGV
:   06-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5927


Data del document
:   08-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ del recurs d'alçada interposat per Fernando Rueda Jiménez, en representació de Genergia Energia Fotovoltaica, SL, contra la Resolució de 28 de juny de 2022, del Servei Territorial d'Indústria, Energia i Mines de València, per la qual es denega la sol·licitud presentada per Genergia Energia Fotovoltaica, SL, d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, corresponent a la central solar generadora fotovoltaica denominada Genergia Fotovoltaica II, de 4.990 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 299 del polígon 31 del terme municipal d'Utiel, província de València (expedient de referència: ATALFE/2020/63). [2023/5927]  
Vist el recurs d'alçada interposat per Fernando Rueda Jiménez, en representació de Genergia Energia Fotovoltaica, SL (d'ara en avant Genergia) en la seua condició d'interessada en la resolució contra la qual es recorre, el dia 29.07.2022, contra la Resolució de 28 de juny de 2022, del Servei Territorial d'Indústria, Energia i Mines de València, per la qual es denega la sol·licitud presentada per Genergia d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública, corresponent a la central solar generadora fotovoltaica denominada Genergia Fotovoltaica II, de 4.990 kW de potència instal·lada, i les instal·lacions de connexió amb la xarxa de distribució d'energia elèctrica, incloent-hi una línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 299 del polígon 31 del terme municipal d'Utiel, província de València.   
I sobre la base dels següents  
  
Antecedents  
  
Primer  
El 24.10.2020 Genergia va presentar, a través del registre telemàtic de la Generalitat Valenciana (número de registre GVRTE/2020/1571929), una sol·licitud d'implantació en sòl no urbanitzable, d'autorització administrativa prèvia i d'autorització administrativa de construcció, i declaració, en concret, d'utilitat pública per a la instal·lació de central fotovoltaica denominada Genergia Fotovoltaica II, a Utiel (València), incloent-hi la seua infraestructura d'evacuació. Aquesta sol·licitud s'acompanya del projecte de la planta i de la línia d'evacuació, i de les separates corresponents al Ministeri de Transports, Mobilitat i Agenda Urbana (Demarcació de Carreteres de l'Estat a la Comunitat Valenciana), a l'Ajuntament d'Utiel, a la Confederació Hidrogràfica del Xúquer i a I-De Redes Eléctricas Inteligentes, SAU.  
  
Segon  
El 22.12.2020 el Servei Territorial d'Indústria, Energia i Mines de València dicta un acord d'admissió a tràmit de la sol·licitud d'autorització administrativa prèvia i de construcció, únicament als efectes del que s'estipula en l'article 1 del Reial decret llei 23/2020, de 23 de juny, pel qual s'aproven mesures en matèria d'energia i en altres àmbits per a la reactivació econòmica.   
  
Tercer  
Realitzat el tràmit d'informació pública de l'expedient mitjançant la publicació en el Butlletí Oficial de la Província de València el 23.11.2021, amb correcció d'errors publicada en l'esmentat butlletí el 21.12.2021; i mitjançant la publicació en el Diari Oficial de la Generalitat Valenciana el 23.12.2021; consultades les administracions públiques i altres entitats afectades pel projecte i sol·licitat un informe preceptiu en matèria d'ordenació del territori i paisatge a la Direcció General de Política Territorial i Paisatge de la Conselleria de Política Territorial, Obres Públiques i Mobilitat, es contínua amb la instrucció del procediment.  
  
Quart  
El 25.02.2022 el Servei d'Infraestructura Verda i Paisatge emet un informe en compliment dels articles 24 i 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en el qual es conclou el següent:  
«Vist l'incompliment de l'article 8.3.b i de l'article 10.1.a del Decret 14/2020; l'afecció sobre la infraestructura verda regional i sobre el paisatge de rellevància regional, al qual van dirigides algunes instruccions per al seu manteniment i preservació; la modificació d'un patró de paisatge agrícola de vinya que ja s'ha demostrat com és de fràgil davant de les pertorbacions generades per les infraestructures del transport; la intervenció sobre unes unitats de paisatge d'alt o molt alt valor paisatgístic; l'incompliment de diversos dels criteris generals d'ordenació i integració paisatgística de l'article 8 del TRLOTUP; l'afecció visual sobre l'entorn del recorregut escènic (autopista A3) i el bloqueig i distorsió de les visuals sobre l'espai obert que s'estén cap al nord des de la infraestructura viària amb plantacions de vinya, s'informa desfavorablement l'autorització sol·licitada.»  
Aquest informe es remet al titular en data 16.03.2022 perquè al·legue el que convinga al seu dret.  
  
Cinqué  
El 13.04.2022 Genergia presenta al·legacions a l'informe del Servei d'Infraestructura Verda i Paisatge a través del registre telemàtic de la Generalitat (número de registre GVRTE/2022/1153640), a les quals adjunta un informe complementari per a esmenar les deficiències advertides i sol·licita que es remeta al Servei d'Infraestructura Verda i Paisatge d'acord amb l'article 25.1 del Decret llei 14/2020.  
Les al·legacions i l'informe complementari es traslladen al Servei d'Infraestructura Verda i Paisatge per a ser estudiats el dia 19.04.2022.  
  
Sisé  
El 05.05.2022 el Servei d'Infraestructura Verda i Paisatge emet el següent informe:  
“Havent-se emés un informe amb anterioritat, de sentit desfavorable, s'ha portat el document addenda a l'EIP, de data d'abril de 2022. Vista la documentació aportada, i tenint en compte les consideracions realitzades en l'anterior informe, s'observa el següent:  
1. Valoració del compliment de criteris dels articles 8 I 10 del Decret llei 14/2020 i dels articles 4, 5, 6 i 8 del TRLOTUP  
A pesar que s'han introduït algunes modificacions en el disseny i distribució dels panells i s'ha produït la incorporació d'algunes mesures d'integració paisatgística, no s'ha modificat la localització dels dos recintes en els quals es distribueix la planta fotovoltaica.  
  
Respecte a la infraestructura verda regional (IVR) es reafirma el que s'ha dit en l'informe precedent. Els dos emplaçaments afecten la IV per estar sobre terrenys delimitats pel paisatge de rellevància regional (PRR) 28 amb instruccions dirigides a salvaguardar, protegir i potenciar aquest paisatge vitivinícola. Per això, d'acord amb l'article 5.2.i del TRLOTUP, aquests terrenys sobre els quals es produeix el cultiu de la vinya, característic d'aquest entorn, formen part de la IV. La instal·lació pretesa, atesa la seua dimensió, té efectes sobre la IV a aquesta escala, i va en contra dels objectius i les instruccions fixats per a aquest element de la IV, tal com ja es va indicar en l'informe anterior. Per tant, les localitzacions seleccionades incompleixen a priori els articles 8.3.a i 10.1.a del DL 14/2020 referents al manteniment i respecte dels valors, l'estructura i la funcionalitat dels processos i serveis de la IV.  
  
Respecte al paisatge, es reitera el que s'ha dit al llarg de l'informe precedent: els dos recintes se situen sobre una unitat de paisatge (UP) d'alt o molt alt valor, amb una alta fragilitat contrastada per com s'han vist afectats els patrons de paisatge existents per l'aparició d'unes infraestructures de transport (autopista i vies de ferrocarril) que s'han imposat sobre el territori al llarg de les últimes dècades.  
A més d'això, aquests paisatges vitivinícoles, delimitats pel PRR 28, han de ser conservats i valorats tal com s'especifica en l'article 6.2.a del TRLOTUP i sobre els quals s'han d'adoptar mesures de gestió, millora i salvaguarda de la seua qualitat de paisatge rural, segons l'article 6.2.b. La implantació de la planta també incompleix diversos apartats de la Directriu 52 de l'ETCV: 52.1 (no integra la vegetació i l'arbratge existent (en aquest cas, vinyes) que és determinant del caràcter i la singularitat del paisatge); 52.5 (no es preserven les vistes cap als paisatges de major valor representat per la plana vitivinícola delimitada pel fons escènic muntanyenc al nord de la A-3); 52.6 (la proposta d'implantació de l'activitat econòmica no se situa en una zona d'ombra visual); i 52.7 (no es potencia el paisatge del municipi sinó que es proposa una activitat que altera la percepció del paisatge).  
  
Així mateix, com ja es va posar en relleu en l'informe precedent, com que se situen en les parcel·les tangents a l'A3 i la N-III, ambdós emplaçaments incompleixen l'article 8.c.1 del TRLOTUP, ja que el caràcter paisatgístic afecta l'entorn de recorreguts escènics. En el cas del bloc 1, l'incompliment d'aquest article augmenta per no garantir la visualització de l'espai agropecuari obert que s'estén des d'aquests recorreguts escènics fins a les muntanyes que s'albiren al nord.  
D'altra banda, es proposa la implantació de la planta fotovoltaica sobre uns terrenys que estan recollits en l'esborrany dels catàlegs de protecció dels paisatges agraris culturals del vi a la Comunitat Valenciana, amb alguns objectius per a la seua planificació que es veurien afectats.  
Respecte al BRL jaciment Ermita de Santa Bàrbara, s'aporta un annex sobre visita física realitzada a la parcel·la 226, en la qual no es constata l'existència visual del jaciment en l'emplaçament que indica la capa sèrie temàtica (antiga COPUT) recollida en el Visor de l'ICV. Tal com es va exposar en l'informe precedent, si no és perceptible per estar enterrat, des d'aquest servei no se'l considera recurs paisatgístic de primer ordre i no se li imposa el compliment dels 500 m recollit en l'article 10.1.b del DL 14/2020. Ara bé, amb aquest estudi visual només s'ha constatat que el BRL no és visible, i que pot localitzar-se en aquest emplaçament precís o en un altre de les proximitats. Per tant, l'òrgan competent en patrimoni cultural pot determinar l'aplicació d'una distància de protecció en nom de la preservació del BRL o del jaciment El Campanillo, que no té aquesta catalogació.  
  
Per tot això, es conclou:   
- S'informa desfavorablement la localització del bloc 1 pels motius exposats en el present informe i el de data 25-02-2022.  
- Vist que la zona on se situa el bloc 2 ha patit majors transformacions per estar entre les dues grans infraestructures del transport; que visualment no afecta a la percepció d'un paisatge obert de gran extensió; que es planteja una separació respecte al recorregut escènic que li és tangent per a mantindre el caràcter i les condicions de visibilitat del paisatge; i que amb l'eliminació del bloc 1 es redueix la dimensió de l'actuació, i en conseqüència l'afecció sobre la IV, es considera VIABLE la seua implantació, CONDICIONAT al seu redisseny i a l'aplicació de mesures d'integració paisatgística.  
(…)”.  
  
Seté  
El 23.05.2022 es concedeix a Genergia tràmit d'audiència a fi que al·legue el que estime convenient, d'acord amb l'article 82 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP). Aquest tràmit es notifica a l'interessat el 23.05.2022.  
  
Huité  
El 03.06.2022 Genergia va presentar un escrit d'al·legacions en el qual accepta les condicions imposades pel Servei d'Infraestructura Verda i Paisatge i aporta l'addenda 2 a l'“Estudi d'integració paisatgística que complementa i modifica els aspectes fonamentals d'aquest estudi en resposta a l'informe amb número d'expedient EP-2021/474 HA/CA del Servei d'Infraestructura Verda i Paisatge”. En aquests documents s'indica que es realitzen modificacions al projecte original, suprimint el bloc 1 i concentrant la totalitat de la potència objectiu de la planta en el bloc 2.  
  
Nové  
El 28.06.2022 el Servei Territorial d'Indústria, Energia i Mines de València dicta una resolució denegatòria de la sol·licitud formulada per Genergia d'autorització d'implantació en sòl no urbanitzable, autorització administrativa prèvia, autorització administrativa de construcció i declaració, en concret, d'utilitat pública per a una instal·lació de producció d'energia elèctrica mitjançant tecnologia solar fotovoltaica, de potència instal·lada 4.990 KW, denominada Genergia Fotovoltaica II, i les instal·lacions de connexió amb la xarxa de distribució d'energia elèctrica, incloent-hi una Línia subterrània de mitjana tensió d'evacuació d'energia elèctrica, situada la planta generadora en les parcel·les 226 i 229 del polígon 31 del terme municipal d'Utiel, província de València, a conseqüència de l'informe desfavorable del Servei d'Infraestructura Verda i Paisatge de data 05.05.2022 per no considerar-se adequada la localització seleccionada per a la implantació de la planta fotovoltaica íntegrament, i no ser possible una modificació que reculla la totalitat de la planta en les parcel·les que podrien ser paisatgísticament favorables sense suposar una remodelació completa del projecte presentat. Aquesta resolució es va notificar el dia 30.06.2022.  
El 14.07.2022 el Servei Territorial d'Indústria, Energia i Mines de València dicta una correcció d'errors de la resolució anterior, sense que hi haja cap variació en el sentit i termes d'aquesta. Aquesta correcció es notifica a Genergia el dia 15.07.2022.  
  
Desé   
El 29.07.2022 Genergia presenta un recurs d'alçada contra la Resolució de 28.06.2022, en la redacció feta per la Correcció d'errors de data 14.07.2022, a través del registre telemàtic de la Generalitat (número de registre GVRTE/2022/2482681).   
La recurrent basa el recurs d'alçada en els motius següents: en primer lloc, en la incongruència de la resolució contra la qual es recorre, atés que en aquesta s'afirma que el projecte compta amb dos informes desfavorables de data 25.02.2022 i 05.05.2022, quan en realitat, l'informe de 05.05.2022 és favorable condicionat respecte al bloc 2 i desfavorable respecte al bloc 1 i les condicions imposades en aquest han sigut acceptades, i s'ha aportat una segona addenda denominada “Estudi d'integració paisatgística que complementa i modifica els aspectes fonamentals d'aquest estudi en resposta a l'informe amb número d'expedient EP-2021/474 HA/CA del Servei d'Infraestructura Verda i Paisatge”; en segon lloc, en la falta de motivació de la resolució impugnada, ja que aquesta denega la sol·licitud de Genergia per considerar que la modificació del projecte suposa una remodelació completa del projecte presentat sense especificar els punts concrets que porten a prendre aquesta decisió, i finalment, en la vulneració del procediment integrat d'autorització de centrals fotovoltaiques en sòl no urbanitzable previst en els articles 19 i següents del Decret llei 14/2020; en concret, de l'apartat de l'article 25 que estableix “si a conseqüència de l'informe emés es produeixen modificacions en el projecte, o és necessari ampliar la informació, s'emetrà un nou informe en el termini màxim d'un mes des que l'òrgan territorial competent en energia remeta la documentació pertinent”, per la qual cosa el Servei Territorial hauria d'haver sol·licitat un nou informe al Servei d'Infraestructura Verda o, si haguera sigut el cas, haver requerit esmena d'acord amb l'article 25 del Decret-llei 14/2020 i de l'article 68.1 de l'LPACAP. Juntament amb el recurs d'alçada, Genergia presenta dues addendes a l'Estudi d'integració paisatgística, un informe de compatibilitat urbanística, dos annexos de modificació al projecte tècnic d'execució i declaració responsable de l'encarregat d'obres.  
  
Onzé  
El 12.09.2022 el Servei Territorial d'Indústria, Energia i Mines de València emet un informe sobre el recurs d'alçada en els següents:   
«(…)  
Segon. En el motiu primer s'indica que la Generalitat no pot denegar l'autorització a Genergia, ja que manca de motius que sustenten la seua decisió. En el punt 1 s'argumenta que el projecte no compta amb informes desfavorables i, així i tot, ha sigut denegat pel Servei Territorial d'Indústria, Energia i Mines. No obstant això, es disposa de dos informes del Servei d'Infraestructura Verda i Paisatge, el primer de data 25 de febrer de 2022, en el qual s'informa desfavorablement l'autorització sol·licitada, i el segon, de data 5 de maig de 2022, en el qual s'informa desfavorablement la localització del bloc 1 i només s'informa del bloc 2.  
Tercer. En el punt 2 del motiu primer s'indica que la resolució impugnada manca de motivació per a denegar la sol·licitud d'autorització administrativa prèvia. S'argumenta que la Resolució no pot motivar la denegació de l'autorització administrativa prèvia en un informe emés per Servei d'Infraestructura Verda i Paisatge que té caràcter favorable condicionat i els condicionants del qual van ser acceptats per Genergia, que va presentar una nova addenda a l'Estudi d'integració paisatgística. Tal com s'ha comentat en el punt anterior, hi ha dos informes del Servei d'Infraestructura Verda i Paisatge que consten en l'expedient, el primer de data 25 de febrer de 2022, en el qual s'informa desfavorablement l'autorització sol·licitada, i el segon, de data 5 de maig de 2022, en el qual s'informa desfavorablement la localització del bloc 1 i només s'informa del bloc 2. Aquest segon informe considera viable la implantació únicament en el bloc 1, condicionat al seu redisseny i a l'aplicació de mesures d'integració paisatgística, i conclou que l'emissió d'informe favorable en matèria d'infraestructura verda i paisatge que viabilitze l'actuació pretesa des del punt de vista de la seua afecció al paisatge requerirà l'esmena dels requeriments exposats en aquest informe, no és un informe amb caràcter favorable condicionat.  
  
Quart. En el punt 2 del motiu primer també s'argumenta que la resolució impugnada denega la sol·licitud de Genergia per considerar que la modificació del projecte suposa una remodelació completa del projecte presentat, i aquesta qüestió s'introdueix en la part dispositiva sense tindre un mínim desenvolupament o motivació en el cos de la resolució. La resolució denega la sol·licitud tenint en compte que el sentit de l'Informe del Servei d'Infraestructura Verda i Paisatge (…), de data 5 de maig de 2022 és desfavorable i que, a l'empara del que estableix l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, els arguments d'aquest informe suposen que aquest servei territorial haja els d'assumir com a propis sense possibilitat de contradir-los, ja que es realitzen en l'àmbit de les competències en matèria territorial i paisatgística que exerceix l'esmentat òrgan.  
Cinqué. En el motiu segon s'indica que Genergia ha complit els condicionants imposats en l'informe favorable d'Infraestructura Verda i Paisatge i la proposta alternativa del projecte no implica una modificació substancial, de conformitat amb el que es disposa en l'annex II del Reial decret 1955/2000 i el RDL23/2020. A l'empara del que s'estableix en l'article 25 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació, l'informe en matèria d'ordenació del territori i paisatge del Servei d'Infraestructura Verda i Paisatge (…) ha de ser favorable en els termes previstos en l'apartat 1 a l'efecte de poder atorgar l'autorització d'implantació en sòl no urbanitzable de la instal·lació, la qual cosa suposa que aquest servei territorial haja d'assumir com a propis els arguments d'aquest informe sense possibilitat de contradir-los, ja que es realitzen en l'àmbit de les competències en matèria territorial i paisatgística que exerceix l'esmentat òrgan, i el sentit dels informes del Servei d'Infraestructura Verda i Paisatge, de data 25 de febrer de 2022 i de 5 de maig de 2022, són desfavorables.  
  
Sisé. En el motiu tercer s'indica que el Servei Territorial no ha actuat conforme a dret i no ha sol·licitat informe en matèria d'ordenació del territori i paisatge. S'argumenta que el Servei Territorial no va remetre la documentació presentada per Genergia a l'òrgan territorial competent perquè mostrara la seua conformitat malgrat haver emés prèviament un informe favorable condicionat i que Genergia va presentar una addenda acceptant el condicionat i adaptant el seu projecte, el Servei Territorial no va remetre la documentació ni va tindre en compte l'informe favorable condicionat i va decidir denegar la sol·licitud d'autorització administrativa prèvia. El Servei Territorial va emetre una resolució denegatòria després de la recepció en l'expedient de dos informes del Servei d'Infraestructura Verda i Paisatge, el primer de data 25 de febrer de 2022, en el qual s'informa desfavorablement l'autorització sol·licitada, i el segon, de data 5 de maig de 2022, en el qual s'informa desfavorablement la localització del bloc 1 i només s'informa del bloc 2. Aquest segon informe considera viable la implantació únicament en el bloc 1, condicionat al seu redisseny i a l'aplicació de mesures d'integració paisatgística, i conclou que l'emissió d'informe en matèria d'infraestructura verda i paisatge que viabilitze l'actuació pretesa des del punt de vista de la seua afecció al paisatge requerirà l'esmena dels requeriments exposats en aquest informe, no és un informe amb caràcter favorable condicionat.  
Es proposa que es desestime el recurs presentat, per tota l'argumentació realitzada.»  
  
Fonaments de dret  
  
Primer   
Aquesta Direcció General d'Indústria, Energia i Mines és competent per a resoldre el present recurs d'alçada en virtut del que es disposa en el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i en virtut de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, per la qual es desplega el Decret 175/2020, de 30 d'octubre, del Consell, d'acord amb el que es disposa en l'article 121 de l'LPACAP.  
  
Segon  
El recurs d'alçada s'ha interposat dins del termini legal establit en l'article 122.1 de l'LPACAP.  
  
Tercer  
Examinat l'expedient es comprova que el sentit de l'informe del Servei d'Infraestructura Verda i Paisatge de data 05.05.2022 és desfavorable respecte al bloc 1 i favorable condicionat respecte al bloc 2, per la qual cosa, perquè siga viable l'actuació pretesa respecte a aquest últim bloc, des del punt de vista de la seua afecció al paisatge, requereix l'esmena dels punts exposats en l'informe. En resposta el recurrent va aportar una addenda a l'Estudi d'integració paisatgística (EIP) en la fase de tràmit d'audiència, en què indicava que es realitzaven modificacions respecte a la instal·lació inicial.  
  
Quart  
En virtut de l'article 53.1.b de la Llei 24/2013, de 26 de desembre, del sector elèctric, l'autorització administrativa de construcció permet al titular realitzar la construcció de la instal·lació complint els requisits tècnics exigibles, i per a sol·licitar-la, el titular presentarà un projecte d'execució juntament amb una declaració responsable que acredite el compliment de la normativa que li siga aplicable.  
  
En el tràmit d'audiència concedit pel Servei Territorial d'Indústria, Energia i Mines de València després de l'emissió del segon informe del Servei d'Infraestructura Verda i Paisatge (de data 05.05.2022), el recurrent no va aportar la modificació del projecte d'execució de la instal·lació que reflectira les modificacions preteses, la qual cosa és imprescindible per a poder continuar tramitant el corresponent expedient d'autorització d'implantació en sòl no urbanitzable, autorització administrativa prèvia i autorització de construcció, tal com s'indica en l'esmentat article 53. Les modificacions al projecte de la instal·lació han sigut aportades juntament amb el recurs d'alçada.  
Per tot això, resol:  
  
Primer  
Ordenar la retroacció de les actuacions al moment del tràmit d'al·legacions previ a la proposta de resolució, atesa la falta de motivació i incongruència de la resolució contra la qual es recorre; havent-se de concedir un termini de 10 dies perquè Genergia aporte el projecte d'instal·lació en el qual es justifique el compliment de tots els requisits necessaris per a l'autorització d'implantació en sòl urbanitzable, autorització administrativa prèvia i autorització administrativa de construcció, de conformitat amb la normativa que li és aplicable .  
  
Segon  
Ordenar:  
1. La publicació de la present resolució en el Diari Oficial de la Generalitat Valenciana, en el Butlletí Oficial de la Província de València i en la seu electrònica d'aquesta Conselleria https://cindi.gva.es/es/web/energia/informacion-publica, en castellà i https://cindi.gva.es/va/web/energia/informacion-publica, en valencià, de conformitat amb l'article 31 del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica.  
2. La notificació de la present resolució al recurrent, Genergia, als interessats i a les següents administracions públiques, organismes públics i empreses del servei públic o de serveis d'interés econòmic general als quals s'ha sol·licitat consulta del projecte:   
- Conselleria de Política Territorial, Obres Públiques i Mobilitat.  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Direcció General de Carreteres de la Demarcació de carreteres de l'Estat a la Comunitat Valenciana.  
- Confederació Hidrogràfica del Xúquer.  
- Ajuntament d'Utiel.  
- I-DE Redes Eléctricas Inteligentes, SAU.  
Contra aquesta resolució, que posa fi a la via administrativa, es podrà interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta, de conformitat amb el que es disposa en la Llei 29/1998, de 13 de juliol, reguladora de la jurisdicció contenciosa administrativa.  
  
València, 8 de maig de 2023.- La directora general d'Indústria, Energia i Mines: Silvia Cerdà Alfonso.